

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**ĀRKĀRTAS SĒDES PROTOKOLS**

Daugavpilī

2020.gada 12.martā Nr.8

SĒDE NOTIEK DOMES SĒŽU ZĀLĒ

SĒDE SASAUKTA plkst. 13.55

SĒDI ATKLĀJ plkst. 13.55

SĒDES DARBA KĀRTĪBA:

1. Par Daugavpils pilsētas domes amatpersonu pieņemto lēmumu likumības un lietderības izvērtēšanu, sakarā ar 300 000 EUR priekšapmaksas pārskaitīšanu SIA “Modus būve” un pašvaldības interešu aizstāvēšanu.

SĒDI VADA – Daugavpils pilsētas domes priekšsēdētājs Andrejs Elksniņš

|  |  |
| --- | --- |
| SĒDĒ PIEDALĀS | - 15 Domes deputāti:  A.Broks, J.Dukšinskis, A.Gržibovskis, R.Eigims, A.Elksniņš, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis |
| SĒDĒ PIEDALĀS | - pašvaldības administrācijas darbinieki:  I.Aleksejevs, R.Golovans, Ž.Kobzeva, I.Limbena, M.Dimitrijeva, I.Hotuļova, E.Upeniece, K.Rasis, I.Šalkovskis, D.Krīviņa, J.Oļenovs, A.Kokina, I.Funte, N.Aleksejevs |
|  | - pašvaldības budžeta iestādes darbinieki:  E.Kuzmina, J.Stivriņš, M.Isupova, A.Romanovskis |
|  | - plašsaziņas līdzekļu pārstāvji:  S.Kuznecovs, L.Kirilova, A.Fedotovs |
| SĒDI PROTOKOLĒ | - Domes protokolu lietvedības pārzines p.i. I.Šindina |

**1.§ (112)**

**Par Daugavpils pilsētas domes amatpersonu pieņemto lēmumu likumības un lietderības izvērtēšanu, sakarā ar 300 000 EUR priekšapmaksas pārskaitīšanu SIA “Modus būve” un pašvaldības interešu aizstāvēšanu**

**J.Lāčplēsis, I.Prelatovs, A.Broks, L.Jankovska, A.Zdanovskis, A.Elksniņš**

I.Prelatovs piedāvā priekšlikumu iekļaut projektā jautājumus, kurus komisijai būs jānoskaidro:

“1. Vai KNAB un ENAP uzsāktie kriminālprocesi un CFLA un Valsts kases lēmumi par finansējuma apturēšanu ir uzskatāmi par nepārvaramas varas apstākļiem?

2. Vai neizbeidzot līgumu ar SIA “Modus būve” (ņemot vērā CFLA un Valsts kases saņemtos norādījumus), Domei būtu pieejams finansējums no CFLA vairāk nekā 4 milj. euro apmērā?

3. Vai neizbeidzot līgumu ar SIA “Modus būve”, remontdarbi Daugavpils 16.vidusskolā, 13.vidusskolā un Saskaņas pamatskolā uz šodien dienu būtu pabeigti, pie nosacījuma, ka CFLA nav pieejams finansējums un pašvaldības 2019.gada un 2020.gada budžetā līdzekļi šim mērķiem (CFLA finansējuma apmērā) nav paredzēti?

4. Ņemot vērā to, ka līguma darbības termiņš starp Domi un CFLA par šo projektu īstenošanu beigsies 30.12.2020., vai ir pamats secinājumam, ka neizbeidzot līgumu ar SIA “Modus būve”, pilsēta varētu pazaudēt finansējumu no ES strukturfondiem projektiem, kuru kopējā vērtība ir 7,7 milj. euro bez PVN?

5. Kāda kārtība pastāv Domē avansa maksājuma apmaksai noslēgtā līguma ietvaros?

6. Vai Domes rīcība bija pretrunā ar noslēgto līgumu un normatīvo aktu prasībām izmaksājot priekšapmaksu?

7. Kādas līgumsaistības pašvaldība bija uzņēmusies projektu ietvaros uz maksājumu apturēšanas brīdi no CFLA un Valsts kases puses?”

A.Broks izsaka priekšlikumu izdarīt lēmuma projektā precizējumu un izteikt 1.punktu šādā redakcijā:

“Izveidot Daugavpils pilsētas domes amatpersonu pieņemto lēmumu likumības un lietderības izvērtēšanas komisiju, sakarā ar 300 000 EUR priekšapmaksas pārskaitīšanu SIA “Modus būve”, un pašvaldības interešu aizstāvēšanu šādā sastāvā:”

L.Jankovska jautā, vai ārkārtas domes sēdē esam tiesīgi mainīt lēmuma projektu?

A.Elksniņš atbild, ka esam tiesīgi mainīt lēmuma projekta saturu, jo darba kārtība netiek mainīta un ir izskatīts konkrēts lēmuma projekts.

A.Elksniņš aicina balsot par I.Prelatova iesniegto priekšlikumu ar attiecīgiem jautājumiemun lēmuma projektā ievieto kā trešo punktu, attiecīgi lēmuma projekta trešajam punktam mainās numerācija.

Atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

Atbalstīt priekšlikumu.

A.Elksniņš aicina deputātus balsot par A.Broka priekšlikumu attiecībā uz redakcionālo pirmā punkta izmaiņām.

Atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

Atbalstīt priekšlikumu.

A.Elksniņš aicina deputātus izvēlēties komisijas sastāvu, izvirzīt savus kandidātus.

Deputāts A.Gržibovskis ierosina izvirzīt V.Kononova kandidatūru.

Deputāts R.Eigims ierosina izvirzīt L.Jankovskas kandidatūru.

Deputāts J.Dukšinskis piedāvā J.Lāčplēsi kandidatūru.

A.Elksniņš lūdz deputātus apstiprināt komisiju.

Atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

Apstiprināt komisiju šādā sastāvā: V.Kononovs, L.Jankovska, J.Lāčplēsis.

A.Zdanovskis izsaka priekšlikumu lēmuma projektā papildināt 3.punktu šādā redākcijā:

“8. Kurš no Domes amatpersonām devis rīkojumu pārskaitīt naudu, nenodrošinot vajadzīgo apdrošināšanas segumu?”

A.Elksniņš aicina deputātus balsot par A.Zdanovska priekšlikumu.

Atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

Atbalstīt priekšlikumu.

A.Broks lūdz nolikumā mainīt nosaukumu pamatojoties uz pieņemtajiem priekšlikumiem.

A.Elksniņš aicina atbalstīt lēmuma projektu.

Pamatojoties uz likuma “Par pašvaldībām” 21.panta pirmās daļas 24.punktu, 61.pantu, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Izveidot Daugavpils pilsētas domes amatpersonu pieņemto lēmumu likumības un lietderības izvērtēšanas komisiju, sakarā ar 300 000 EUR priekšapmaksas pārskaitīšanu SIA “Modus būve”, un pašvaldības interešu aizstāvēšanu šādā sastāvā:

V.Kononovs

L.Jankovska

J.Lāčplēsis

2. Komisijai izvērtēt saņemtās garantijas un risku novēršanu sakarā ar veikto avansa maksājumu SIA “Modus būve”, nodrošinot pašvaldības iespējas saņemt pārskaitītos līdzekļus, gadījumā, ja būvnieki neizpilda būvdarbus avansā izmaksāto līdzekļu apjomā.

3. Uzdot Komisijai ziņojumā sniegt atbildes uz šādiem jautājumiem:

1. Vai KNAB un ENAP uzsāktie kriminālprocesi un CFLA un Valsts kases lēmumi par finansējuma apturēšanu ir uzskatāmi par nepārvaramas varas apstākļiem?
2. Vai neizbeidzot līgumu ar SIA “Modus būve” (ņemot vērā CFLA un Valsts kases saņemtos norādījumus), Domei būtu pieejams finansējums no CFLA vairāk nekā 4 milj. euro apmērā?
3. Vai neizbeidzot līgumu ar SIA “Modus būve”, remontdarbi Daugavpils 16.vidusskolā, 13.vidusskolā un Saskaņas pamatskolā uz šodien dienu būtu pabeigti, pie nosacījuma, ka CFLA nav pieejams finansējums un pašvaldības 2019.gada un 2020.gada budžetā līdzekļi šim mērķiem (CFLA finansējuma apmērā) nav paredzēti?
4. Ņemot vērā to, ka līguma darbības termiņš starp Domi un CFLA par šo projektu īstenošanu beigsies 30.12.2020., vai ir pamats secinājumam, ka neizbeidzot līgumu ar SIA “Modus būve”, pilsēta varētu pazaudēt finansējumu no ES strukturfondiem projektiem, kuru kopējā vērtība ir 7,7 milj. euro bez PVN?
5. Kāda kārtība pastāv Domē avansa maksājuma apmaksai noslēgtā līguma ietvaros?
6. Vai Domes rīcība bija pretrunā ar noslēgto līgumu un normatīvo aktu prasībām izmaksājot priekšapmaksu?
7. Kādas līgumsaistības pašvaldība bija uzņēmusies projektu ietvaros uz maksājumu apturēšanas brīdi no CFLA un Valsts kases puses?
8. Kurš no Domes amatpersonām devis rīkojumu pārskaitīt naudu, nenodrošinot vajadzīgo apdrošināšanas segumu?

4. Apstiprināt Komisijas nolikumu.

Pielikumā: Daugavpils pilsētas domes amatpersonu pieņemto lēmumu likumības un lietderības izvērtēšanas, sakarā ar 300 000 EUR priekšapmaksas pārskaitīšanu SIA “Modus būve”, un pašvaldības interešu aizstāvēšanas komisijas nolikums.

Sēdi slēdz plkst.14.05

Sēdes vadītājs:

Domes priekšsēdētājs *(personiskais paraksts)* A.Elksniņš

Protokoliste *(personiskais paraksts)* I.Šindina